Abbozz preliminari tal-baġit ta’ emenda nru 6 għall-baġit ġenerali 2006 - Dikjarazzjoni ġenerali tad-dħul - rendikont tad-dħul u l-infiq għal kull taqsima - Taqsima III - Il-Kummissjoni /* SEK/2006/1410 finali */





[pic] | KUMMISSJONI TAL-KOMUNITAJIET EWROPEJ | Brussel 31.10.2006 SEG(2006) 1410 finali ABBOZZ PRELIMINARI TAL-BAĠIT TA’ EMENDA Nru 6 GĦALL-BAĠIT ĠENERALI 2006 DIKJARAZZJONI ĠENERALI TAD-DĦUL RENDIKONT TAD-DĦUL U L-INFIQ GĦAL KULL TAQSIMA Taqsima III - Il-Kummissjoni (preżentat mill-Kummissjoni) ABBOZZ PRELIMINARI TAL-BAĠIT TA’ EMENDA Nru 6 GĦALL-BAĠIT ĠENERALI 2006 DIKJARAZZJONI ĠENERALI TAD-DĦUL RENDIKONT TAD-DĦUL U L-INFIQ GĦAL KULL TAQSIMA Taqsima III - Il-Kummissjoni Wara li kkunsidrat: - it-Trattat li jwaqqaf il-Komunità Ewropea, u b'mod partikolari l-Artikolu 272 tiegħu, - it-Trattat li jwaqqaf il-Komunità Ewropea għall-Enerġija Atomika, u b'mod partikolari l-Artikolu 177 tiegħu, - ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[1], u b'mod partikolari l-Artikolu 37 tiegħu, Il-Kummissjoni Ewropea b'dan tippreżenta lill-awtorità baġitarja l-Abbozz Preliminari ta' Baġit ta' Emenda Nru 6 għall-baġit ta' l-2006 għar-raġunijiet stabbiliti fil-memorandum ta' spjegazzjoni. WERREJ 1. Introduzzjoni 4 2. Żieda fil-previżjoni tad-dħul 4 2.1. Reviżjoni tal-previżjoni tal-bilanċi tal-VAT u d-DGN 4 2.2. Reviżjoni tal-previżjonijiet għar-riżorsi proprji tradizzjonali 4 2.3. Dħul ieħor 5 2.4. Emendi tekniċi 5 3. Subintestatura 1a: Tnaqqis fl-approprjazzjonijiet għall-EAGGF-Garanzija 5 4. Intestatura 2. 7 4.1. Tnaqqis fl-approprjazzjonijiet għall-ħlasijiet għall-Fondi Strutturali u l-Fond ta' Koeżjoni 7 4.2. Modifika tar-rimarki tal-linja tal-baġit 13 03 08 8 5. Intestatura 7 9 5.1. Tnaqqis fl-approprjazzjonijiet għall-ħlasijiet għal SAPARD 9 5.2. ISPA 10 5.3. Ċipru 10 TABELLA FIL-QOSOR SKOND L-INTESTATURI TAL-PERSPETTIVA FINANZJARJA 12 RENDIKONT ĠENERALI TAD-DĦUL RENDIKONT TAD-DĦUL U L-INFIQ GĦAL KULL TAQSIMA Ir-rendikont ġenerali tad-dħul u r-rendikont tad-dħul u l-infiq għal kull taqsima huma mibgħuta separatament permezz tas-sistema SEI-BUD. Verżjoni bl-Ingliż tar-rendikont ġenerali tad-dħul u r-rendikont tad-dħul u l-infiq għal kull taqsima hi annessa għall-informazzjoni bħala anness tal-baġit. 1. INTRODUZZJONI Il-Kummissjoni qed tippreżenta dan l-Abbozz Preliminari ta' Baġit ta' Emenda (PDAB) Nru 6 għas-sena 2006 biex tieħu f’kunsiderazzjoni ċ-ċirkustanzi eċċezzjonali li ġejjin: - il-ħtieġa li tiġi bbaġitjata żieda sostanzjali fil-previżjoni tad-dħul, partikolarment fir-rigward tar-reviżjoni tal-previżjonijiet tal-bilanċi tal-VAT u tad-DGN u r-riżorsi proprji tradizzjonali (EUR 2 470 miljun)[2]; - il-ħtieġa għal tnaqqis fl-approprjazzjonijiet għall-ħlasijiet fil-linji tal-baġit għall-Intestatura 1,2 u 7 (EUR 3 906 miljun), wara li tqiesu r-rijallokazzjonijiet minn intestaturi oħra proposti fit-trasferiment globali; - Minbarra dan, il-Kummissjoni tipproponi l-modifika tar-rimarki ta' l-artikolu 1 1 1 tal-baġit dwar il-ħażna taz-zokkor, u kif ukoll ta' l-artikolu 13 03 08 - Fond Ewropew għall-Iżvilupp Reġjonali (ERDF), Għajnuna teknika u miżuri innovattivi. 2. ŻIEDA FIL-PREVIżJONI TAD-DħUL 2.1. Reviżjoni tal-previżjoni tal-bilanċi tal-VAT u d-DGN Skond l-Artikolu 16 tar-Regolament tal-Kunsill (KE, Euratom) Nru 1150/2000 tat-22 ta’ Mejju 2000, il-Kummissjoni pproponiet li tirrevedi l-previżjoni tal-bilanċi tal-VAT u d-DGN fuq il-bażi ta’ l-informazzjoni disponibbli b’żieda ta’ EUR 1 639.5 miljun. Dawn l-emendi jikkonċernaw il-kapitoli 3 1 u 3 2 fuq in-naħa tad-dħul tal-baġit. Ir-reviżjoni tad-DGN li saret mis-Servizz Nazzjonali ta' l-Istatistika tal-Greċja u ġiet trażmessa lill-Kummissjoni kienet ibbażata fuq ħafna elementi u sorsi ġodda u rriżultat f'żieda eċċezzjonali fiċ-ċifri tad-DGN. Qabel iċ-ċifri reveduti tad-DGN tal-Greċja jistgħu jiġu evalwati kif suppost, irid isir studju bir-reqqa mill-Eurostat. Fid-dawl tan-nuqqas kbir ta' ċertezza dwar dawn iċ-ċifri, f'dan il-baġit ta' emenda trid tinżamm "p.m." fir-rigward tal-bilanċi tal-VAT u d-DGN tal-Greċja. Ta' min jinnota li f'dan l-istadju l-kalkoli huma proviżorji għaliex id- data dwar id-DGN ta' l-Istati Membri għadha ma ġietx ikkonfermata. Dan jista’ jwassal lill-Kummissjoni sabiex tirrevedi ċ-ċifri matul il-proċedura li tirrigwarda dan il-PDAB. 2.2. Reviżjoni tal-previżjonijiet għar-riżorsi proprji tradizzjonali Il-Baġit ta' Emenda Nru 3/2006 jikkalkula li t-total tar-riżorsi proprji tradizzjonali huwa ammont nett ta' EUR 14 788,9 miljun. Meta titqies il-progressjoni ta' l-ammonti msarrfa fl-aħħar xhur, it-total il-ġdid jista' jiġi stmat li hu EUR 100 miljun fuq l-Artikolu 1 0 0 (dazji agrikoli). 2.3. Dħul ieħor - Il-ħlas lura ta' għajnuna mhux użata tal-Komunità u korrezzjonijiet finanzjarji b'konnessjoni mal-fondi strutturali Meta jitqiesu l-ammonti użati għall-partiti 6 1 5 0 u 6 5 0 0 u sakemm dawn l-ammonti ma jkunux se jerġgħu jintużaw din is-sena, huwa propost li jiġi bbaġitjat ammont ta' EUR 220 miljun. - Imgħax fuq ħlas tard u multi Il-Kapitoli 7 0 u 7 1 tar-rendikont ġenerali tad-dħul jirreġistraw imgħax fuq ħlas fit-tard u multi. Fil-Baġit ta’ l-2006 diġà ġie bbaġitjat ammont ta’ EUR 120 miljun. Meta jitqiesu l-ammonti li tħallsu jew li probabbilment se jitħallsu f’dan l-istadju tas-sena, huwa propost li jiddaħħal ammont addizzjonali ta’ EUR 470,5 miljun. - Operazzjonijiet ta’ għoti u teħid b’self Meta jitqies ir-riżultat attwali għall-artikolu 8 1 0 (ħlas lura tal-kapital u interessi fir-rigward ta' self speċjali u kapital tar-riskju mogħti fil-qafas tal-kooperazzjoni finanzjarja ma' pajjiżi Mediterranji mhux membri) jistgħu jiddaħħlu EUR 30 miljun oħra supplementari. - Dħul varju Huwa propost ukoll li jiddaħħal ammont addizzjonali ta' EUR 10 miljuni għall-Artikolu 9 0 0 sabiex ikunu approssimati l-previżjonijiet u r-riżultati. 2.4. Emendi tekniċi Sabiex jiġu kontabilizzati l-ammonti relatati mal-ħażniet anormali fis-settur taz-zokkor minħabba l-adeżjoni fl-2004, aġġornament tal-kummenti baġitarji ta' l-artikolu 1 1 1 dwar il- levies relatati mal-ħażna taz-zokkor sar neċessarju. Għaldaqstant, il-paragrafu li ġej qed jiżdied mal-kummenti f'dan l-artikolu: "Dan l-artikolu huwa maħsub sabiex jiġi rreġistrat id-dħul miżmum mill-Istati Membri l-ġodda jekk ma jiġux eliminati l-ħażniet taz-zokkor meqjusa bħala żejda fit-tifsira tar-Regolament tal-Kummissjoni (KE) Nru 60/2004 ta' l-14 ta' Jannar 2004." 3. SUBINTESTATURA 1A: TNAQQIS FL-APPROPRJAZZJONIJIET GħALL-EAGGF-GARANZIJA Fit-30 ta' Novembru 2005, il-Parlament Ewropew, il-Kunsill u l-Kummissjoni qablu li jaċċettaw l-Ittra ta' Emenda Nru 2/2006 dwar in-nefqa agrikola. Il-baġit ta' l-2006 ġie adottat fil-15 ta' Diċembru 2005. L-approprjazzjonijiet għall-impenji tal-baġit ta' l-EAGGF-Garanzija għall-2006 ammontaw għal EUR 51 050 miljun u l-ħlasijiet tiegħu ammontaw għal EUR 50 991 miljun għall-Intestatura 1. Speċifikament, għas-subintestatura 1a, l-approprjazzjonijiet ammontaw għal EUR 43 279 miljun, sew f'impenji u kif ukoll fi ħlasijiet. Għas-subintestatura 1b, l-approprjazzjonijiet għall-impenji ammontaw għal EUR 7 771 miljun filwaqt li l-approprjazzjonijiet għall-ħlasijiet ammontaw għal EUR 7 711 miljun. Fuq il-bażi taċ-ċifri tat-twettiq disponibbli s'issa, il-Kummissjoni identifikat għas-subintestatura 1 a, eċċess sinifikanti ta' approprjazzjonijiet, li għalihom dan il-PDAB jipproponi li jiġu annullati l-impenji fejn ikun hemm eċċess importanti fil-baġit. Dan in-nuqqas ta' użu huwa dovut għal żviluppi aktar favorevoli fis-swieq agrikoli fl-2005/2006 u jirrigwarda wkoll xi għajnuniet diretti fl-agrikoltura biex b'hekk sar iffrankar. Min-naħa l-oħra, ammont iżgħar ta' korrezzjonijiet li jirriżultaw mir-rilaxx tad-deċiżjonijiet tal-kontabilità se jwassal għal żieda fl-infiq agrikolu meta mqabbel ma' l-ammonti inizjalment previsti fil-baġit, b'tali mod li l-iffrankar nett huwa xi ftit anqas. Minn hawn 'il quddiem wieħed jista' jsib kummentarju fil-qosor dwar id-diverġenzi l-aktar sinifikanti bejn il-livell attwali u dak mistenni għas-setturi varji tal-baġit ta' l-2006. - Pjanti li minnhom isiru t-tessuti: Iż-żieda fil-prezz internazzjonali tal-qoton wassal għal tnaqqis fir-rata ta' l-għajnuna u b'hekk għal tnaqqis fil-ħlasijiet li saru. - Rifużjonijiet fuq prodotti li m'humiex fl-Anness 1: It-tnaqqis ġenerali fil-livell tar-rati tar-rifużjonijiet ta' l-esportazzjoni flimkien mal-volum aktar baxx ta' l-esportazzjoni ta' prodotti agrikoli proċessati wasslu għal ħlasijiet iżgħar ta' rifużjonijiet mill-Istati Membri, u b'hekk wasslu għal sotto-implimentazzjoni ta' l-approprjazzjonijiet ta' din il-miżura. - Il-Frott u l-ħaxix: Il-ħlasijiet ta' l-Istati Membri għall-fondi operattivi għall-organizzazzjonijiet produttriċi sat-tmiem tas-sena baġitarja se jkunu anqas milli mistenni oriġinarjament. - Ċanga u vitella: L-iżvilupp favorevoli fid-domanda interna għaċ-ċanga u l-vitella hija riflessa mhux biss fil-prezzijiet iżda wkoll f'żieda fl-importazzjoni u tnaqqis fl-esportazzjoni. L-iffrankar irriżulta mill-esportazzjoni ta' kwantitajiet iżgħar b'rifużjonijiet u minn livelli anqas ta' rifużjonijiet. Minbarra dan, iffrankar addizzjonali ġie identifikat għall-partita tal-baġit li tiffinanzja l-miżuri eċċezzjonali ta' appoġġ (l-Iskema ta' Aktar minn Tletin Xhar u l-miżuri ta' l-Iskema għat-Tneħħija tal-Baqar Xjuħ relatati mal-BSE) fuq il-bażi taċ-ċifri l-aktar aġġornati ta' l-utilizzazzjoni. - Għajnuniet diretti: Fuq il-bażi ta' l-aħħar informazzjoni pprovduta mill-Istati Membri, hija mistennija sotto-implimentazzjoni ġenerali ta' l-approprjazzjonijiet sa l-aħħar tas-sena baġitarja. Dan japplika mhux biss għall-għajnuniet fejn ir-rabta mal-produzzjoni tkun inqatgħet, fejn id-diffikultajiet amministrattivi u strutturali għall-ħlasijiet tagħhom jippersistu (l-Iskema tal-Ħlas Uniku u Ammonti addizzjonali ta' għajnuna), iżda wkoll għal xi għajnuniet diretti marbuta (Għajnuna għall-produzzjoni taż-żejt taż-żebbuġa, premiums tat-tabakk, ħlasijiet skond id-daqs ta' l-art għall-ġewż, għajnuna ta' kumpens għall-banana). - Verifika tan-nefqa agrikola: Wara li jitqiesu d-deċiżjonijiet kollha ta' rilaxx li għandhom jittieħdu sa l-aħħar tas-sena baġitarja, l-ammonti li huma mistennija li jinġabru lura permezz ta' korrezzjonijiet imposti minn dawn id-deċiżjonijiet huma anqas mill-ammont miżmum fil-baġit għall-2006. Kif imsemmi aktar 'il fuq, din is-sotto-implimentazzjoni tfisser fil-fatt żieda fin-nefqa tal-Garanzija EAGGF- komparabbli ma' dik tal-baġit 2006. Għall-kuntrarju, l-irkupri għall-Għajnuniet diretti kienu aktar milli mistenni fil-Baġit. F'dan l-istadju, huwa stmat li s-sotto-utilizzazzjoni netta globali hi ta' madwar 860 miljun EUR. Il-Kummissjoni se ssegwi mill-qrib l-evoluzzjoni fil-ġimgħat li ġejjin u se tirrevedi, jekk ikun meħtieġ, iċ-ċifra fil-kors tal-proċedura dwar dan il-PDAB. 4. INTESTATURA 2. 4.1. Tnaqqis fl-approprjazzjonijiet għall-ħlasijiet għall-Fondi Strutturali u l-Fond ta' Koeżjoni Dan il-PDAB jipproponi tnaqqis ta' EUR 2 500 miljun f'approprjazzjonijiet għall-ħlasijiet għall-Intestatura 2. Il-ġustifikazzjoni għal dan hija mogħtija hawn taħt. Il-baġit għall-2006 ġie adottat permezz ta' dikjarazzjoni dwar l-approprjazzjonijiet għall-ħlasijiet għall-Intestatura 2. Id-dikjarazzjoni tgħid li “Jekk l-eżekuzzjoni ta l-approprjazzjonijiet għall-ħlasijiet għall-Fondi Strutturali jaqbeż l-40% sa l-aħħar ta' Lulju 2006, jew jekk il-Kummissjoni tkun konvinta għal raġunijiet oħra li se jkun hemm nuqqas fl-approprjazzjonijiet għall-ħlasijiet, il-Kummissjoni għandha, wara li tkun studjat il-possibilitajiet ta' ridistribuzzjoni ta' l-approprjazzjonijiet għall-ħlasijiet fi ħdan il-baġit sħiħ, inkluża l-Intestatura 2, u tkun evalwat sorsi possibbli ta' dħul addizzjonali, tippreżenta PDAB lill-awtorità baġitarja sa mhux aktar tard minn Ottubru. Il-Parlament Ewropew u l-Kunsill għandhom jiddeċiedu f’qari wieħed dwar il-PDAB sabiex l-approprjazzjonijiet addizzjonali meħtieġa jkunu disponibbli mhux aktar tard mill-bidu ta’ Novembru 2006. ” Il-Kummissjoni segwiet it-twettiq bir-reqqa matul is-sena. Filwaqt li t-twettiq tal-ħlasijiet ġeneralment mexa b'mod sodisfaċenti, ħlasijiet mill-Fond Ewropew għall-Iżvilupp Reġjonali u l-Fond Soċjali Ewropew għall-programmi tal-Fondi Strutturali Spanjoli kienu sistematikament anqas milli kien mistenni. Issa sar pjuttost probabbli li n-nuqqas ma jiġix irkuprat qabel tmiem is-sena. L-evalwazzjoni tat-twettiq sa l-aħħar ta' Settembru u l-projezzjonijiet ta' l-aħħar tas-sena li rriżultaw juru l-ħtieġa li jitnaqqsu l-approprjazzjonijiet għall-ħlasijiet fl-Intestatura 2 b'EUR 2 150 miljun, f'termini netti. Mill-erba' Fondi Strutturali, il-Fond Agrikolu Ewropew tal-Gwida u Garanzija, Taqsima tal-Gwida (EAGGF) huwa l-uniku Fond li jeħtieġ approprjazzjonijiet addizzjonali li jammontaw għal EUR 350 miljun. Kien possibbli li jiġu ri-allokati l-approprjazzjonijiet meħtieġa sabiex jissaħħaħ l-EAGGF fil-kuntest tat-Trasferiment Globali. Għaldaqstant, huma biss il-korrezzjonijiet negattivi għall-Intestatura 2 li huma inklużi f'dan il-PDAB. Huma jammontaw għal tnaqqis fl-approprjazzjonijiet għall-ħlasijiet ta' EUR 2 500 miljun, li jitqassmu kif ġej: 13 03 01 - ERDF Oġġettiv 1 (EUR -1 500 miljun); 04 02 01 - ESF Oġġettiv 1 (EUR -500 miljun); 13 04 01 – Fond ta' Koeżjoni (EUR -500 miljun). Il-biċċa l-kbira tar-reviżjoni 'l isfel li talab dan il-PDAB tirrigwarda l-programmi tal-Fondi Strutturali għall-2000-2006 u hija marbuta mal-pretensjonijiet ta' ħlas Spanjoli. Sa l-aħħar ta' Settembru, il-ħlasijiet għall-programmi Spanjoli ammontaw għal EUR 1 717 miljun (EUR 3 745 miljun fl-istess żmien is-sena l-oħra). Il-ħlasijiet annwali tal-Fondi Strutturali lil Spanja huma tipikament pjuttost kbar (EUR 6 345 miljun fl-2005). L-awtoritajiet Spanjoli qed iżommu lura l-pretensjonijiet ta' ħlas sakemm titlesta l-ħidma estensiva ta' verifika, jiġifieri 100%, xogħol ta' verifika u ż-żmien meta se jitressqu aktar pretensjonijiet ta' ħlas din is-sena għadhom mhumiex magħrufa. Din l-inċertezza tiġġustifika pożizzjoni kawta li timmira għall-kontroll tar-riskju ta' eċċessi sinifikanti fl-aħħar tas-sena. Ir-reviżjoni 'l isfel li dan il-PDAB jipproponi għall-programmi ta' Fondi Strutturali għall-2000-2006 hija essenzjalment ekwivalenti għan-nuqqas ta' ħlasijiet lil Spanja mill-Fond Ewropew għall-Iżvilupp Reġjonali u l-Fond Soċjali Ewropew sa l-aħħar ta' Settembru. Il-ħlasijiet għall-Istati Membri l-oħrajn, inklużi għall-UE-10, ġeneralment kienu akbar minn dawk tas-sena l-oħra. Fir-rigward tal-Fond ta' Koeżjoni, il-ħlasijiet sa l-aħħar ta' Settembru kienu akbar sew minn dawk tas-sena l-oħra sa l-istess data u m'hemm l-ebda Stat Membru partikolari li jagħti lok għal preokkupazzjoni. Madankollu, il-baġit għall-2006 huwa akbar sew mill-eżekuzzjoni tas-sena l-oħra (EUR 3 500 miljun kontra EUR 2 200 miljun) minħabba ż-żieda fl-allokazzjoni ta' "Copenhagen" għall-UE-10, u l-istima kurrenti tal-Kummissjoni hija li r-rata ta' l-eżekuzzjoni tal-ħlasijiet mhix se tiżdied biżżejjed fl-aħħar kwart tas-sena sabiex tiżgura l-użu sħiħ ta' l-allokazzjoni oriġinali tal-baġit. Għaldaqstant, dan il-PDAB jipproponi tnaqqis ta' EUR 500 miljun f'approprjazzjonijiet għall-ħlasijiet. Din il-proposta tal-Kummissjoni tirrifletti l-aktar informazzjoni riċenti li hija disponibbli u l-aħjar stimi fiż-żmien ta' l-adozzjoni tagħha. Madankollu, il-Kummissjoni biħsiebha tkompli l-monitoraġġ mill-qrib ta' l-eżekuzzjoni u tagħmel l-istima finali tal-pretensjonijiet ta' ħlas irċevuti mill-Istati Membri kollha sa l-aħħar ta' Ottubru (l-1 ta' Novembru għall-Fond ta' Koeżjoni), li hija l-iskadenza regolatorja għall-preżentazzjoni tal-pretensjonijiet ta' ħlas għal din is-sena. Dan jista’ jwassal lill-Kummissjoni sabiex tirrevedi ċ-ċifri matul il-proċedura li tirrigwarda dan il-PDAB. Dan huwa l-uniku metodu li jista' jindirizza fl-istess ħin żewġ għanijiet importanti, li madankollu huma f'konflitt bejniethom: l-ewwel, li jiġi żgurat li l-baġit ikun kbir biżżejjed biex jissodisfa l-pretensjonijiet kollha eliġibbli ta' ħlas li jiġu rċevuti; it-tieni, li jiġu evitati kemm jista’ jkun l-eċċessi fl-aħħar tas-sena. Għalhekk, il-Kummissjoni titlob lill-awtorità baġitarja biex tippjana l-proċeduri tagħha rigward dan il-PDAB bil-għan li tippermetti l-possibbiltà ta’ reviżjoni fil-bidu ta’ Novembru ta’ l-emendi proposti hawnhekk. 4.2. Modifika tar-rimarki tal-linja tal-baġit 13 03 08 Il-Kummissjoni qed tipproponi wkoll modifika għar-rimarki baġitarji ta' l-artikolu 13 03 08, Fond Ewropew għall-Iżvilupp Reġjonali (ERDF), Għajnuna Teknika u miżuri innovattivi. Ir-raġuni għal din il-proposta hija spjegata aktar 'l isfel. Ir-Regolament tal-Kunsill (KE) 1083/2006, tal-11 ta' Lulju 2006, li jistabbilixxi dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jirrevoka r-Regolament 1260/1999, ikopri l-ipprogrammar tal-programmi l-ġodda ta' koeżjoni għall-perjodu 2007-2013. L-artikolu 36 tiegħu jispeċifika li l-EIB u l-EIF jistgħu jieħdu sehem fit-tħejjija ta' l-oqfsa nazzjonali strateġiċi ta' referenza u l-programmi operattivi, it-tħejjija ta' proġetti, b'mod partikolari dawk importanti, u l-arranġament ta' finanzjament u ta' sħubijiet pubbliċi-privati. Taħt it-termini ta' l-artikolu, l-EIB u l-EIF jistgħu jgħinu lill-Kummissjoni li, fl-implimentazzjoni tad-dispożizzjonijiet ta' l-artikolu, tista' tagħti għotja lill-EIB jew lill-EIF. Għaldaqstant, il-Kummissjoni tqis li huwa neċessarju, fl-interess tat-trasparenza sħiħa fir-rigward ta' l-awtorità baġitarja, li jiġu emendati r-rimarki tal-linja tal-baġit 13 03 08 b'tali mod li tiġi inkluża l-bażi legali l-ġdida u jissemma espliċitament l-iffinanzjar ta' miżuri f'applikazzjoni ta' l-artikolu tar-Regolament tal-Kunsill (KE) 1083/2006. Ir-rimarka emendata proposta tal-baġit hija kif ġej: " Rimarki Din l-approprjazzjoni hija maħsuba biex tkopri l-miżuri innovativi u l-għajnuna teknika ffinanzjati mill-ERDF kif provdut fl-Artikoli 22 u 23 tar-Regolament (KE) Nru 1260/1999. Il-miżuri innovativi jinkludu studji, proġetti pilota u skambji ta’ esperjenza. Huma maħsuba b’mod partikolari li jġibu titjib kwalitattiv fil-miżuri tal-Fondi Strutturali. L-għajnuna teknika tkopri miżuri preparatorji, monitoraġġ, valutazzjoni, superviżjoni u miżuri ta’ ġestjoni meħtieġa għall-implimentazzjoni ta’ l-ERDF. L-approprjazzjoni tista', b'mod partikolari, tintuża biex tkopri: - nefqa ta' appoġġ (spejjeż ta' rappreżentazzjoni, taħriġ, laqgħat, missjonijiet), - nefqa għall-informazzjoni u nefqa għall-pubblikazzjoni , - nefqa għat-teknoloġija ta’ l-informatika u t-telekomunikazzjonijiet, - kuntratti għall-għoti ta' servizzi u studji, - għotjiet. Din l-approprjazzjoni hija maħsuba wkoll għall-iffinanzjar ta' miżuri meħuda mill-imsieħba bi tħejjija għall-perjodu ta' programmar li jmiss, inkluża l-applikazzjoni ta' l-artikolu 36 tar-Regolament tal-Kunsill (KE) Nru 1083/2006 tal-11 ta' Lulju 2006. Bażi legali Regolament tal-Kunsill (KE) Nru 1261/1999 tal-Parlament Ewropew u tal-Kunsill tal-21 ta’ Ġunju 1999 dwar il-Fond Ewropew għall-Iżvilupp Reġjonali (ĠU L 161, tas-26.6.1999, p. 43). Regolament (KE) Nru 1080/2006 tal-Parlament Ewropew u tal-Kunsill tal-5 ta' Lulju 2006 dwar il-Fond Ewropew għall-Iżvilupp Reġjonali (KE) Nru 1783/1999 (ĠU L 210, 31.7.2006, p. 1). Regolament (KE) Nru 1083/2006 tal-Kunsill tal-11 ta' Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament (KE) Nru 1260/1999 (ĠU L 210, 31.7.2006, p. 25)." 5. INTESTATURA 7 5.1. Tnaqqis fl-approprjazzjonijiet għall-ħlasijiet għal SAPARD Il-PDAB jipproponi tnaqqis fl-approprjazzjonijiet għal SAPARD fejn ikun hemm baġit eċċessiv importanti għat-tmien pajjiżi applikanti l-antiki u utilizzazzjoni anqas għar-Rumanija u l-Bulgarija: EUR 109 miljun jistgħu jitnaqqsu mil-linja 05 05 01 01 – L-istrument ta' qabel l-adeżjoni ta' SAPARD, minħabba dewmien fit-twettiq tal-programmi partikolarment fir-Rumanija. Id-dewmien huwa dovut, b'mod partikolari, għall-għargħar li seħħew fl-2005 u l-2006 u għall-importanza, fost il-kuntratti miftiehma, ta' xogħlijiet infrastrutturali li jeħtieġu żmien itwal biex jitwettqu. EUR 287 miljun jistgħu jitnaqqsu mil-linja 05 05 01 02 – L-istrument ta' qabel l-adeżjoni ta' SAPARD - it-twettiq ta' l-għajnuna ta' qabel l-adeżjoni fir-rigward ta' tmien pajjiżi applikanti. Fil-PDB 2006 imħejji għall-ewwel parti ta' l-2005 l-Kummissjoni inkludiet l-approprjazzjonijiet meħtieġa sabiex tippermetti l-ħlas tal-pretensjonijiet finali tal-programmi SAPARD għall-Istati Membri l-ġodda għall-għeluq tal-programmi (EUR 300 miljun). Fil-Ħarifa 2005 it-twettiq tal-programmi żied ħafna l-pass tiegħu. Sabiex tkun sodisfatta domanda akbar, EUR 271 miljun ġew trasferiti għal-linja tal-baġit 05 05 01 02 u l-biċċa l-kbira ta' l-RAL setgħet tkun likwidata fl-2005 minflok fl-2006. Il-baġit għall-2006, madankollu, ma setgħax ikun aġġustat 'l isfel. Dan wassal għas-sitwazzjoni fejn fl-aħħar ta' l-2005, sitta minn tmien Stati Membri ġodda kienu laħqu l-limitu massimu ta' 95% fejn il-Kummissjoni ma tkomplix tħallas sakemm il-kundizzjonijiet għall-ħlas tal-bilanċ finali jkunu ġew sodisfatti. Il-livell għoli ħafna ta' ħlasijiet fl-2005 naqqas l-RAL pendenti għat-tmien Stati Membri l-ġodda għal EUR 75 miljun fl-aħħar ta' l-2005, ħafna anqas mill-approprjazzjonijiet għall-2006. Bħala riżultat ta' dan it-twettiq aktar mgħaġġel fl-aħħar ta' l-2005 kien hemm biss żewġ ħlasijiet għall-Ungerija u l-Latvja li kien għadhom iridu jsiru fl-2006. Iż-żewġ pajjiżi laħqu wkoll il-limitu massimu ta' 95%. Fl-2005 ukoll, ir-Repubblika Ċeka ressqet il-pretensjoni tagħha għall-aħħar bilanċ tal-programm. Sakemm tiġi adottata deċiżjoni pożittiva dwar ir-rilaxx tal-kontijiet ta' l-2005, dan il-programm jista' jingħalaq billi jitħallsu l-ammonti pendenti lir-Repubblika Ċeka. F'dan il-każ jibqa' ammont ta' EUR 287 miljun mhux użati f'din il-linja tal-baġit. 5.2. ISPA Il-Kummissjoni tipproponi tnaqqis ta' EUR 100 miljun f'approprjazzjonijiet għall-ħlasijiet għal-linja tal-baġit 13 05 01 02 - Strument għall-politika strutturali għal qabel l-adeżjoni – Għeluq ta' l-għajnuna ta' qabel l-adeżjoni, fir-rigward ta' tmien pajjiżi applikanti. Din l-emenda tirrifletti pretensjonijiet ta' ħlasijiet anqas milli mistenni għall-proġetti ta' l-Istati Membri l-ġodda varati taħt l-Istrument għall-Politika Strutturali għal Qabel l-Adeżjoni (ISPA) li saru proġetti tal-Fond ta' Koeżjoni wara l-adeżjoni. Il-limitu ta' żmien regolatorju sabiex jitressqu pretensjonijiet ta' ħlas għall-2006 għal dawn il-proġetti huwa l-1 ta' Novembru. Għalhekk, għal raġunijiet simili għal dawk imsemmija għall-emendi proposti f'dan il-PDAB għall-fondi Strutturali u ta' Koeżjoni, il-Kummissjoni tista' tirrevedi l-figura waqt li tkun għaddejja l-proċedura dwar dan il-PDAB. 5.3. Ċipru Ir-regolamentazzjoni ta' l-għajnuna għat-tramuntana ta' Ċipru ġiet approvata biss fl-aħħar ta' Frar 2006. Ir-Regolament[3] huwa mfassal sabiex ikun adattat għall-partikolaritajiet tas-sitwazzjoni fit-tramuntana ta' Ċipru – parti mill-UE fejn l- acquis huwa sospiż. Aspett partikolari ta' dan huwa li, għal proġetti ta' aktar minn EUR 5 miljun, ir-Regolament jitlob perjodu ta' konsultazzjoni estiż ma' l-Istati Membri matul il-proċess ta' pprogrammar (xahrejn minflok tliet ġimgħat). Dan, flimkien ma' l-ostakoli li nstabu matul il-proċess ta' l-ipprogrammar u li jirrigwardaw il-proċeduri sabiex ikun żgurat ir-rispett tad-drittijiet tal-propjetà, wassal għal tidwim fid-proċess tat-teħid tad-deċiżjonijiet tal-Kummissjoni għal proġetti akbar. Sa Ottubru, ġew approvati żewġ proġetti biss, li kull wieħed minnhom kien ta' anqas minn EUR 5 miljun. Madankollu, l-ammont sħiħ (EUR 259 miljun, dement li jkun approvat l-Abbozz ta' Baġit ta' Emenda Nru 5/2006) se jkun impenjat qabel l-aħħar tas-sena u se jiġu ffirmati l-kuntratti inizjali. Madankollu, mhux mistenni li jsiru ħlasijiet inizjali fuq dawn il-proġetti aktar kbar qabel l-2007 u għalhekk, dan il-PDAB jipproponi tnaqqis ta' EUR 50 miljun f'approprjazzjonijiet għall-ħlasijiet. TABELLA FIL-QOSOR SKOND L-INTESTATURI TAL-PERSPETTIVA FINANZJARJA Intestatura/Subintestatura tal-Perspettiva Finanzjarja | Perspettiva Finanzjarja 2006 | Baġit 2006 inklużi AB 14-2, 35, PDAB 3 u 5/2006 | PDAB 6/2006 | Baġit 2006 inklużi AB 14, 2, 35, PDAB 3, 5 u 6/2006 | |CA |PA |CA |PA |CA |PA |CA |PA | |1. AGRIKOLTURA | | | | | | | | | |- Infiq fl-agrikoltura |44 847 000 000 | |43 279 720 000 |43 279 720 000 |-860 000 000 |-860 000 000 |42 419 720 000 |42 419 720 000 | |- Żvilupp rurali u miżuri li jakkumpanjawh |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Total |52 618 000 000 | |51 050 720 000 |50 991 020 000 |-860 000 000 |-860 000 000 |50 190 720 000 |50 131 020 000 | | Marġini | | |1 567 280 000 | | | |2 427 280 000 | | | 2. OPERAZZJONIJIET STRUTTURALI | | | | | | | | | |- Fondi Strutturali |38 523 000 000 | |38 522 922 880 |32 134 099 237 | |-2 000 000 000 |38 522 922 880 |30 134 099 237 | |- Fond ta’ Koeżjoni |6 094 000 000 | |6 032 082 110 |3 505 500 000 | |-500 000 000 |6 032 082 110 |3 005 500 000 | |Total |44 617 000 000 | |44 555 004 990 |35 639 599 237 | |-2 500 000 000 |44 555 004 990 |33 139 599 237 | | Marġini | | |61 995 010 | | | |61 995 010 | | | 3. POLITIKA INTERNA |9 385 000 000 | |9 394 562 774 |8 907 066 732 | | |9 394 562 774 |8 907 066 732 | | Marġini | | |5 235 815 | | | |5 235 815 | | | 4. AZZJONI ESTERNA |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Marġini | | |-275 000 000 | | | |-275 000 000 | | | 5. AMMINISTRAZZJONI |6 708 000 000 | |6 656 924 362 |6 656 924 362 | | |6 656 924 362 |6 656 924 362 | | Marġini | | |51 075 638 | | | | 51 075 638 | | | 6. RIŻERVI |458 000 000 | |458 000 000 |458 000 000 | | |458 000 000 |458 000 000 | |- Riżerva ta’ garanzija |p.m. | |229 000 000 |229 000 000 | | |229 000 000 |229 000 000 | |- Riżerva għal għajnuna ta’ emerġenza |p.m. | |229 000 000 |229 000 000 | | |229 000 000 |229 000 000 | | Marġini | | |p.m. | | | |p.m. | | | 7. GĦAJNUNA TA' QABEL L-ADEŻJONI |3 566 000 000 | |2 692 159 038 |2 984 409 038 | |-546 000 000 |2 692 159 038 |2 438 409 038 | | Marġini | | | 965 400 000 | | | | 965 400 000 | | |8. KUMPENS |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Marġini | | | 499 668 | | | | 499 668 | | | TOTAL | 123 695 000 000 |119 292 000 000 |121 424 871 496 |112 079 569 621 |-860 000 000 |-3 906 000 000 |120 564 871 496 |108 173 569 621 | | Marġini | | |2 376 486 131 |7 318 788 006 | | |3 236 486 131 |11 224 788 006 | | 4Għall-AB 1, l-ammont ta' l-EUSF jiżdied ma' dak fl-intestaturi 3 u 7 kif stipulat mill-Ftehim Interistituzzjonali tas-7 ta' Novembru 2002 (ĠU C 283, 20.11.2002). 5Il-PDAB 4/2006 ġie adottat bħala AB 3/2006. [1] ĠU L 248, 16.09.2002, p.1. [2] L-użu ta' previżjonijiet aġġornati fuq in-naħa tad-dħul itejjeb il-preċiżjoni tal-ħlasijiet li l-Istati Membri huma mitluba li jagħmlu matul is-sena tal-baġit. Skond din ir-reviżjoni proposta l-Istati Membri għandhom inaqqsu l-kontributi tagħhom ibbażati fuq id-DGN. [3] Ir-Regolament tal-Kunsill (KE) Nru 389/2006 tas-27 ta' Frar 2006 (ĠU L 65, 7.3.2006, p. 5)